CELEX: 62019TN0521
Language: mt
Date: 2019-07-19 00:00:00
Title: Kawża T-521/19: Rikors ippreżentat fid-19 ta’ Lulju 2019 — Haswani vs Il-Kunsill

9.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 305/67
            
         
      Rikors ippreżentat fid-19 ta’ Lulju 2019 — Haswani vs Il-Kunsill
      (Kawża T-521/19)
      (2019/C 305/77)
      Lingwa tal-kawża: il-Franċiż
      
         Partijiet
      
      
         Rikorrent: George Haswani (Yabroud, is-Sirja) (rappreżentant: G. Karouni, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kunsill (PESK) 2016/850 tas-27 ta’ Mejju 2016 li temenda d-Deċiżjoni 2013/255/PESK dwar miżuri restrittivi kontra s-Sirja;
               
            
                  —
               
               
                  tannulla r-Regolament ta’ Implimentazzjoni tal-Kunsill (UE) 2016/840 tas-27 ta’ Mejju 2016 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja;
               
            
                  —
               
               
                  tannulla d-Deċiżjoni tal-Kunsill (PESK) 2017/917 tad-29 ta’ Mejju 2017 li temenda d-Deċiżjoni 2013/255/PESK dwar miżuri restrittivi kontra s-Sirja;
               
            
                  —
               
               
                  tannulla r-Regolament ta’ Implimentazzjoni tal-Kunsill (UE) 2017/907 tad-29 ta’ Mejju 2017 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja;
               
            
                  —
               
               
                  tannulla d-Deċiżjoni ta’ Implimentazzjoni tal-Kunsill (PESK) 2017/1245 tal-10 ta’ Lulju 2017 li timplimenta d-Deċiżjoni 2013/255/PESK dwar miżuri restrittivi kontra s-Sirja;
               
            
                  —
               
               
                  tannulla r-Regolament ta’ Implimentazzjoni tal-Kunsill (UE) 2017/1241 tal-10 ta’ Lulju 2017 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja;
               
            
                  —
               
               
                  tannulla d-Deċiżjoni tal-Kunsill (PESK) 2018/778 tat-28 ta’ Mejju 2018 li temenda d-Deċiżjoni 2013/255/PESK dwar miżuri restrittivi kontra s-Sirja;
               
            
                  —
               
               
                  tannulla r-Regolament ta’ Implimentazzjoni tal-Kunsill (UE) 2018/774 tat-28 ta’ Mejju 2018 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja;
               
            
                  —
               
               
                  tannulla d-Deċiżjoni tal-Kunsill (PESK) 2019/806 tas-17 ta’ Mejju 2019 li temenda d-Deċiżjoni 2013/255/PESK dwar miżuri restrittivi kontra s-Sirja;
               
            
                  —
               
               
                  tannulla r-Regolament ta’ Implimentazzjoni tal-Kunsill (UE) 2019/798 tas-17 ta’ Mejju 2019 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja;
               
            
                  —
               
               
                  konsegwentement
                  
                              —
                           
                           
                              tordna t-tneħħija ta’ isem George Haswani mill-annessi marbuta mal-atti msemmija iktar ’il fuq;
                           
                        
                              —
                           
                           
                              tikkundanna lill-Kunsill iħallas is-somma ta’ EUR 100 000 bħala kumpens għad-danni morali tar-rikorrent;
                           
                        
                              —
                           
                           
                              tikkundanna lill-Kunsill għall-ispejjeż rispettivi tiegħu u għall-ispejjeż sostnuti mir-rikorrent, li prova tagħhom ser tingħata mir-rikorrent matul il-proċedura.
                           
                        
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv ibbażat fuq ksur tal-obbligu ta’ motivazzjoni li jirriżulta mit-tieni paragrafu tal-Artikolu 296 TFUE. Ir-rikorrent jikkritika lill-Kunsill tal-Unjoni Ewropea talli llimita ruħu li jaċċetta kunsiderazzjonijiet vagi u ġenerali mingħajr ma semma, b’mod speċifiku u konkret, ir-raġunijiet li għalihom huwa jqis, fl-eżerċizzju tas-setgħa diskrezzjonali tiegħu ta’ evalwazzjoni, li r-rikorrent għandu jkun suġġett għall-miżuri restrittivi inkwistjoni. Għalhekk, il-Kunsill ma jsemmi ebda element konkret u oġġettiv fil-konfront tar-rikorrent u li jista’ jiġġustigfika l-miżuri inkwistjoni.
               
            
                  2.
               
               
                  It-tieni motiv ibbażat fuq ksur tal-prinċipju ta’ proporzjonalità fil-ksur tad-drittijiet fundamentali. Ir-rikorrent isostni li l-miżura kontenzjuża għandha tiġi ddikjarata invalida, peress li din hija sproporzjonata fid-dawl tal-għan iddikjarat u tikkostitwixxi indħil żmiżurat fil-libertà ta’ intrapriża u fid-dritt għall-proprjetà, sanċiti, rispettivament fl-Artikoli 16 u 17 tal-Karta tad-Drittijiet Fundamentali tal-Unjoni Ewropea. L-isproporzjonalità tirriżulta mill-fatt li l-miżura tikkonċerna kull attività ekonomika influwenti mingħajr ebda kriterju ieħor.
               
            
                  3.
               
               
                  It-tielet motiv ibbażat fuq żball manifest ta’ evalwazzjoni u fuq l-assenza ta’ prova. Skont ġurisprudenza stabbilita, l-effettività tal-istħarriġ ġudizzjarju, iggarantit fl-Artikolu 47 tal-Karta, teżiġi b’mod partikolari li sabiex tistħarreġ il-legalità tar-raġunijiet li fuqhom hija bbażata id-deċiżjoni li isem persuna jiġi inkluż u miżmum fil-listi ta’ persuni kkonċernati mis-sanzjonijiet, il-qorti tal-Unjoni għandha tiżgura li din id-deċiżjoni hija msejjsa fuq bażi fattwali suffiċjentement solida. Skont ir-rikorrent, l-allegazzjonijiet tal-Kunsill fir-rigward kemm tar-“rabtiet stretti mar-reġim” kif ukoll dawk relatati mal-allegat rwol ta’ intermedjarju, fil-kuntest ta’ tranżazzjonijiet relatai maż-żejt bejn ir-reġim u l-EILL, għandhom jinċaħdu definittivament minħabba li dawn huma mingħajr bażi u huma vvizjati mill-assenza ta’ kull bażi fattwali li ssostnihom.
               
            
                  4.
               
               
                  Ir-raba’ motiv jirrigwarda t-talba għad-danni sa fejn l-imputazzjoni ta’ ċerti fatti gravi mhux ipprovati jesponu kemm lir-rikorrent kif ukoll lill-familja tiegħu għal perikoli, u dan jenfasizza l-importanza tad-dannu subit u jiġġustifika t-talba tiegħu għal kumpens.